ལ་ཅིག །དགྲ་ལྷ་གཉེན་པོ་
དཔང་བསྟོད་དོ། །བྲག་ལ་ཐང་དཀར་ལྡིང་བ་བཞིན། །དགྲ་ལྷ་མི་དང་མ་བྲལ་
ཅིག །དགྲ་ལྷ་གཉེན་པོ་དཔང་བསྟོད་དོ། །སྟག་དང་ནག་ཚལ་འགྲོགས་པ་བཞིན། །དགྲ་
ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །ཉ་མོ་རྒྱ་མཚོ་འགྲོགས་པ་
བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །དུང་དང་
མཚོ་གཉིས་འགྲོགས་པ་བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང
བསྟོད་དོ། །ལུས་དང་གྲིབ་མ་འགྲོགས་པ་བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་
གཉེན་པོ་དཔང་བསྟོད་དོ། །རྒོད་ལ་གཤོག་དྲུག་རྒྱས་པ་བཞིན། །དགྲ་ལྷ་མི་དང་མ་
བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །སེང་གེ་གཡུ་རལ་རྒྱས་པ་བཞིན། །དགྲ་
ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །ཤིང་ཐོག་འབྲས་བུ་རྒྱས་
པ་བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །མཁར་ལ
བ་དན་བཙུགས་པ་བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་གཉེན་པོ་དཔང
- 329 -

ཆོས་རྒྱལ་འཕགས་པའི་གསུང་འབུམ།
བསྟོད་དོ། །རྨོག་ལ་རྒོད་འཕྲུ་བཙུགས་པ་བཞིན། །དགྲ་ལྷ་མི་དང་མ་བྲལ་ཅིག །དགྲ་ལྷ་
གཉེན་པོ་དཔང་བསྟོད་དོ། །མདུང་ལ་བ་དན་སྒྲོན་པ་བཞིན། །དགྲ་ལྷ་མི་དང་མ་བྲལ་
ཅིག །དགྲ་ལྷ་གཉེན་པོ་དཔང་བསྟོད་དོ། །གཞུ་ལ་གྲོ་གར་གཡོག་པ་བཞིན། །དགྲ་ལྷ་མི་
དང་མ་བྲལ་ཅིག །དགྲ་ལྷ་གཉེན་པོ་དཔང་བསྟོད་དོ། །
ཀྱཻ། དགྲ་ལྷའི་གོ་མཚོན་སྣ་དགུ་དེ། ཁྲབ་ལ་ཁྲབ་ཤམ་བཏགས་པ་བཞིན། །དགྲ་ལྷ་
གཉེན་པོ་དཔང་བསྟོད་དོ། །དགྲ་ལྷ་མི་དང་མ་བྲལ་ཅིག །མདུང་ལ་བ་དན་སྒྲོན་པ་
བཞིན། །དགྲ་ལྷ་གཉེན་པོ་དཔང་བསྟོད་དོ། །དགྲ་ལྷ་མི་དང་མ་བྲལ་ཅིག །གཞུ་མོ་གྲོ་
གར་གཡོགས་པ་བཞིན། །དགྲ་ལྷ་གཉེན་པོ་དཔང་བསྟོད་དོ། །དགྲ་ལྷ་མི་དང་མ་བྲལ་
ཅིག །མདའ་ལ་སྒྲོ་གསུམ་སྒྲོན་པ་བཞིན། །དགྲ་ལྷ་གཉེན་པོ་དཔང་བསྟོད་དོ། །དགྲ་ལྷ་
མི་དང་མ་བྲལ་ཅིག །ཕུབ་ལ་རྔ་ཞོལ་བཏགས་པ་བཞིན། །དགྲ་ལྷ་མི་དང་མ་བྲལ་
ཅིག །དགྲ་ལྷ་གཉེན་པོ་དཔང་བསྟོད་དོ། །གྲི་ལ་ཡུ་བ་བཏགས་པ་བཞིན། །དགྲ་ལྷ་
གཉེན་པོ་དཔང་བསྟོད་དོ། །དགྲ་ལྷ་མི་དང་མ་བྲལ་ཅིག །རང་གི་མི་རྣམས་བསྲུང་དུ་
གསོལ། །མི་ནོར་ཟས་གསུམ་འཕེལ་བར་ཤོག །དགྲ་བོ་ཐམས་ཅད་ཆམ་ལ་ཕོབ། །དགྲ་
རྐུན་ཇག་གསུམ་ཁ་ཆིང་ཤིག །
མགྱོགས་བྱེད་དགྲ་ལྷ་ཁྱུང་གིས་བསྟོད། །དཔའ་བྱེད་དགྲ་ལྷ་ཁྲབ་ཀྱིས་
ཀྱཻ།
བསྟོད།
།རྣོ་བྱེད་དགྲ་ལྷ་མཚོན་གྱིས་བསྟོད།
།འཐབ་བྱེད་དགྲ་ལྷ་མདའ་ཡིས་
བསྟོད།
།རྒྱལ་བྱེད་དགྲ་ལྷ་མདུང་གིས་བསྟོད།
།འཕེལ་བྱེད་དགྲ་ལྷ་འབྲས་ཀྱིས་
བསྟོད། །ཕྱུག་བྱེད་དགྲ་ལྷ་ནོར་ཀྱིས་བསྟོད། །བཙན་བྱེད་དགྲ་ལྷ་དར་གྱིས་བསྟོད། །རིན་
ཆེན་ཁ་གྲགས་དཔའ་བའི་དགྲ་ལྷ་མཛོད། །གོ་ཁྲབ་བཙན་པ་དགྲ་ལྷའི་མཛོད། །གྲི་
མཚོན་རྣོ་བ་དགྲ་ལྷའི་མཛོད། །འོག་རྟ་མགྱོགས་པའི་དགྲ་ལྷའི་མཛོད། །བསང་མཆོད་
གཙང་མ་འདི་བཞེས་ལ། །རྨོག་གྱོན་མགོ་ནས་མ་བུད་ཅིག །ཕུབ་ཁུར་ལུང་ནས་མ་ཆད་
- 330 -

ཆོས་རྒྱལ་འཕགས་པའི་གསུང་འབུམ།
ཅིག །གོ་ཁྲབ་རྒྱུན་ཐག་མ་ཆད་ཅིག །གཞུ་རྒྱུན་སྐད་ནས་མ་ཆད་ཅིག །མདའ་འཕེན་
སྟོང་ནས་མ་གས་ཅིག །མདུང་བཟུང་སྦུད་ནས་མ་བུད་ཅིག །གསང་མཆོད་གཙང་མ་
འདི་བཞེས་ལ། །བདག་ཅག་བྱེས་སུ་འགྲོ་ཙམ་ན། །མུ་དག་དགྲ་ལྷ་གཉེན་པོ་
བསྲུང་། །རྟ་ཕོ་བྱེས་སུ་འགྲོ་ཙམ་ན། །སྲབ་མདའ་དགྲ་ལྷ་གཉེན་པོ་བཟུང༌། །སྔགས་
འཆང་བྱེས་སུ་འགྲོ་ཙམ་ན། །དངོས་གྲུབ་དགྲ་ལྷ་གཉེན་པོ་སྲུངས། །དགྲ་ལྷ་གཞན་དུ་
མ་འཆམ་ཅིག །ནང་མི་འདི་ཡིས་ཁ་འཛིན་མཛོད། །ཡོན་བདག་འདི་ཡི་བསྲུང་སྐྱོབ་
མཛོད།
།མི་ཕོད་དཔའ་བའི་དགྲ་ལྷའི་མཛོད། །རྟ་ཕོ་མགྱོགས་པའི་དགྲ་ལྷའི་
མཛོད། །ཚེའི་དཔལ་ཐིང་མ་ཆད་ཅིག །སྲོག་གི་རྟེན་ཕུར་མ་བུད་ཅིག །ཚེ་ཆད་པ་དགྲ་
བླའི་མཐུད་དུ་གསོལ། །ཚེ་ཡོ་བ་དགྲ་ལྷའི་བསང་དུ་གསོལ། །ཚེ་འཐོར་བ་དགྲ་ལྷའི་
བསྡུས་དུ་གསོལ། །ཚེ་ཡི་མུ་དག་མ་བུད་ཅིག །ཚེ་དང་བསོད་ནམས་འཕེལ་བར
ཤོག །དགྲ་བླ་ངོ་སོ་གྱེན་དུ་བསྟོད། །ཕོ་ལྷ་ངོ་སོ་གྱེན་དུ་བསྟོད། །ཟོར་པོ་ངོ་སོ་གྱེན་དུ་
བསྟོད། །མཚུན་མགོན་ངོ་སོ་གྱེན་དུ་བསྟོད། །ཝེར་མའི་ངོ་སོ་གྱེན་དུ་བསྟོད། །ཡོན་གྱི་
བདག་པོ་འདི་དག་གིས། །བཀྲ་ཤིས་དཀོན་ཆོག་གསུམ་ལ་བརྟེན། །བུ་ཚ་ནོར་ལུག་
འཕེལ་བར་ཤོག །བདག་གི་འཕྲིན་ལས་དར་བར་མཛོད། །སྐུ་ཚེ་མཐའ་རུ་ཕྱིན་པར་
མཛོད།
།ལྷ་ཞལ་དུང་ལྟར་དཀར་བར་མཛོད།
།ཅི་བསམ་དངོས་གྲུབ་རྩལ་དུ་
གསོལ། །བཅོལ་པའི་འཕྲིན་ལས་འགྲུབ་པར་མཛོད། ༼དེ་ནས་ཡོན་བདག་ལ་གཏོར་མ་བཟུང་
བཅུག་ལ་འདི་སྐད་དོ། །༽
ཧོཿདགོངས་སུ་གསོལ་ལོ། །༼ལན་གསུམ།༽ མཆོད་བཞིན་དུ་གསོལ་ལོ། །མཆོད་བཞིན་
དུ་གནས་སུ་གྱུར་པའི་དགུང་སྔོན་པོ་བཻཌྰུརྱའི་འོག ས་བྱང་རི་དམར་པོའི་སྟེང་། བོད་
ཡུལ་གྱི་དབུས། ཡུལ་བཟང་པོ་འོ་ངུར་གྱི་གནས། གླེང་རུ་གཉིས་ཀྱི་བར་དགོང་། རི་
མཐོ་བ་བྱ་ཚང་གི་རྩེ། ཀླུ་ཆེན་བརྒྱད་ཀྱི་བསྐོར་བ་ཕོ་བྲང་། འབྲུ་རྒྱལ་ཀུན་གྱི་དགྲ་ལྷ།
- 331 -

ཆོས་རྒྱལ་འཕགས་པའི་གསུང་འབུམ།
སྟོང་ཆུང་ཉག་སྦྲའི་ཟོ་དོར། རི་རོག་པོ་རྩེ་རྒྱལ། གསང་མཚན་རྡོ་རྗེ་གུར་མགོན། སྐུ་
མདོག་སྔོན་པོ་དབུ་ལ་དར་དཀར་གྱི་འགྱིང་ཐོད་བཅིང་བ། ཕྱག་གཡས་སྦ་ལྕག་དཀར་
པོ་ཀླད་ལ་བསྐོར་བ། གཡོན་པས་མདུང་དར་དཀར་པོ་རྩེ་བརྒྱད་ནམ་མཁར་ལ་ཕྱར་བ།
ཆིབས་སུ་གཡུ་རྟ་སྔོན་པོ་ལ་བཅིབས་པ།
གཡས་སྟག་རལ་ཁྲ་བོ་སྟག་ལྟར་དུ་འཕྱོ་བ།
གཡོན་གཟིགས་ཤུབ་ཐིག་ལེ་གཟིགས་ལྟར་དུ་འཁྱུགས་པ། རལ་གྲི་དངུལ་རིང་གློ་ལ་
ཐོགས་པ། ཤེལ་གྲི་ཟུར་གསུམ་སྐེད་ལ་གཙུག་པ། སྔོན་དུ་ལྷ་གཡག་དཀར་པོ་ཆས་པ།
རྒྱབ་དུ་དུང་སེང་དཀར་མོ་འགྱིང་བ། འོག་ན་རྒྱ་སྟག་ཁྲ་བོ་འཕྱོ་བ། སྟེང་ན་ལྕགས་ཀྱི་
བྱ་ཁྲ་ལྡིང་བ། ཀླད་ལ་བྱ་རྒོད་ཐང་དཀར་ལྡིང་བ། ཟུར་ན་ལྕེ་སྤྱང་སྔོན་པོ་འགྲོ་བ། སྤྲུལ་
པའི་ཀླུ་བདུད་ནག་པའི་ཕོ་ཉ་འགྱེད་པ། ཆུ་གླང་སྔོན་པོ་རོལ་དུ་ཁྲིད་པ། སྡང་བའི་
དགྲ་ལ་བབས་པའི་དུས་སུ་མི་རྟ་ཧུར་ཐུམ་དུ་བཏང་བ།
གནོད་བྱེད་བགེགས་ལ་བབ་
པའི་དུས་སུ་ཐལ་བ་རྡུལ་ཕྲན་བཞིན་དུ་བརླག་པ། རྣལ་འབྱོར་པ་བདག་ལ་བབ་པའི་
དུས་སུ་འོད་ཟེར་དར་བས་འཇམ་པ། གནམ་ཕྱེད་གོས་སུ་གྱོན་པ། ས་ཕྱེད་གདན་དུ་
བཏིང་བ། མི་ཕྱེད་བྲན་དུ་ཁོལ་བ། བོད་ཡུལ། སྨར་ཁམས་སྒང་གི་བདག་པོ། མཐུ་ཆེ་ལ་
རྩལ་དྲག་པ། ཨ་ཅོ་ཆེན་པོ་ལ་གསོལ་ལོ། །སྐྱེས་བུ་ཆེན་པོ་ལ་གསོལ་ལོ། །ཞང་བློན་ཆེན་
པོ་ལ་གསོལ་ལོ། །དམག་དཔོན་ཆེན་པོ་ལ་གསོལ་ལོ། །ཚང་བློན་ཆེན་པོ་ལ་གསོལ་
ལོ། །དགྲ་ལྷ་ཆེན་པོ་ལ་གསོལ་ལོ། །ནོར་ལྷ་ཆེན་པོ་ལ་གསོལ་ལོ། །ཕ་རྒན་ཆེན་པོ་ལ་
གསོལ་ལོ། །ཆོས་སྐྱོང་ཆེན་པོ་ལ་གསོལ་ལོ། །དཀོར་བདག་ཆེན་པོ་ཁྱེད་རྣམས་ཀྱི་གཡས་
ཀྱི་དམག་དཔོན་མཛད་པ། །སེང་འགུ་ར་རྒྱལ་བ་དྲག་རྩལ་ཅན་ལ་གསོལ་ལོ། །གཡོན་
གྱི་དམག་དཔོན་མཛད་པ་སྐུ་ལྷ་རྒྱལ་བཟང་། མདུན་དུ་འགྲོ་བའི་འཇམ་བུ་རོག་ཆུང་།
ནང་བློན་སྟོད་ཀྱི་ལྷ་གཡག་དཀར་པོ། སྒོ་ཕུར་བུ། ལབ་འོ་འཇོ། ངེ་ནི་མི་སྲིང་ལྕམ་དྲལ།
གཡས་ཀྱི་ལྷ་དམག གཡོན་གྱི་གཉེན་དམག མདུན་གྱི་བདུད་དམག རྒྱབ་ཀྱི་བཙན་
- 332 -

ཆོས་རྒྱལ་འཕགས་པའི་གསུང་འབུམ།
དམག ཐེའུ་རང་ཀླུ་དམག་འཁོར་དང་བཅས་པ་ལ་གསོལ་ལོ། །མཆོད་ན་མགོན་བསྐུར་
ན་འོས་པ་རྣམས་ཀྱི་ཞལ་དུ་མཆོད་བཞིན་དུ་གསོལ་ལོ། །མཆོད་སྦྱིན་གྱི་གཏོར་མ་རྒྱ་
ཆེན་པོ་འདི་བཞེས་ལ། སྤྱིར་སངས་རྒྱས་ཀྱི་བསྟན་པ་དར་བ། དཀོན་མཆོག་གི་དབུ་
འཕང་མཐོ་བ། རྣལ་འབྱོར་གྱི་སྐུ་ཚེ་བསྲིང་བ། ཡོན་མཆོད་གྱི་བར་ཆད་བཟློག་པ།
བསམ་པ་སྒྲུབ། རེ་བ་བསྐང་། ཡལ་ཁ་གྱིས། རྒྱལ་ཁ་སྐྱེས། མཐུ་དཔུང་སྡོང་གྲོགས་མཛོད།
རྒྱབ་བསྟན་གྱིས། ཉིན་གྱི་བྱ་ར་གྱིས། མཚན་གྱི་མེལ་ཚེ་གྱིས། སྡོང་བྱེད་ཀྱི་དགྲ་སོད།
གནོད་བྱེད་གྱི་བགེགས་ཐུལ། བར་དུ་གཅོད་པའི་རྐྱེན་ཟློག མོ་ངན་པ། རྨི་ལམ་ངན་པ།
འཆི་བདག་གིས་ལྟས་ངན་པ་ཐམས་ཅད་མྱུར་དུ་བཟློག་པའི་ཕྲིན་ལས་མཛོད་ཅིག མི་
ལ་ན་ཚ་མ་བཏང་། །ཕྱུགས་ལ་གོད་ཁ་མ་བཏང་།
།ཞིང་ལ་བཙའ་སད་མ་
བཏང་། །བཅོལ་པའི་ཕྲིན་ལས་གྲུབ་པར་མཛོད་གཅིག
ཀྱཻ། སློབ་དཔོན་པདྨའི་སྤྱན་སྔ་རུ། །ཇི་ལྟར་ཁས་བླངས་དམ་བཅས་བཞིན། །རྣལ་
འབྱོར་སྡོང་གྲོགས་བྱེད་པ་དང་། །རང་གིས་འཁོར་རྣམས་སྐྱོང་བ་དང་། །ཟུར་གྱི་ཁ་
འཛིན་བྱེད་པ་དང་། །རྒྱུ་འབྱོར་ཡོན་བདག་བསྲུང་བ་དང་། །དམ་ཉམས་ལས་ངན་
བསྒྲལ་བའི་ཕྱིར། །སྡང་བའི་དགྲ་བོའི་སྟེང་དུ་བྷོ། །སྐྱེས་བུ་ཆེན་པོ་སྡང་བའི་དགྲ་ལ་
བྷོ།
།རོག་སྣར་ཆེན་པོ་སྡང་བའི་དགྲ་ལ་བྷོ།
།རོག་པོ་རྩེ་རྒྱལ་སྡང་བའི་དགྲ་ལ་
བྷྱོཿ། །འཇམ་ཁུང་རོག་ཆུང་སྡང་བའི་དགྲ་ལ་བྷོ། །དམག་དཔོན་སེང་འགུ་སྡང་བའི་དགྲ་
ལ་བྷོ། །སྨན་རྒོད་བདུན་བསྒྲོལ་སྡང་བའི་དགྲ་ལ་བྷོ། །སྦྲུལ་ནག་མགོ་དགུ་སྡང་བའི་
དགྲ་ལ་བྷོ། །སྐུ་ལྷ་རྒྱལ་བཟང་སྡང་བའི་དགྲ་ལ་བྷོ། །སྒོ་བསྲུང་སྤྱིར་བཞི་སྡང་བའི་དགྲ་
ལ་བྷོ། །དགེ་སྙེན་འོ་ཇོ་སྡང་བའི་དགྲ་ལ་བྷོ། །སྒོ་བསྲུང་ཕུར་བུ་སྡང་བའི་དགྲ་ལ་
བྷོ། །ཀླུའི་དམག་ཚོགས་ལས་ལ་ཡ། །གནོད་སྦྱིན་དམག་ཚོགས་ལས་ལ་ཡ། །དགེ་བསྙེན་
དམག་ཚོགས་ལས་ལ་ཡ། །བདུད་ཀྱི་དམག་ཚོགས་ལས་ལ་ཡ། །བཙན་གྱི་དམག་ཚོགས་
-333-

ཆོས་རྒྱལ་འཕགས་པའི་གསུང་འབུམ།
ལས་ལ་ཡ། །གཙང་མའི་ལྷ་གནས་མན་ཆད་ནས། །རྒྱ་མཚོའི་ཀླུ་གནས་ཡན་ཆད་ཀྱི། །ལྷ་
ཀླུ་མཐུ་ཆེན་རྫུ་འཕྲུལ་ཅན། །བྱེ་བ་ས་ཡ་གྲངས་མེད་ལ། །དགྲ་ལྷ་ཁྱེད་བས་ཆེ་བ་
མེད།
།ཐམས་ཅད་ཁྱེད་གྱི་འཁོར་རྣམས་ཡིན། །དམག་དཔོན་གྲ་ལྷ་ཆེན་པོ་
མཛོད། །དགྲ་ལྷ་གདུང་སེམས་ཆེ་བར་མཛོད། །དགྲ་བགེགས་གནོད་བྱེད་ཐམས་ཅད་
བཟློག །བཅོལ་པའི་ཕྲིན་ལས་འགྲུབ་པར་མཛོད། །༼སྐབས་འདིར་གཏོར་མ་འབུལ་དུ་བཅུག་གོ །༽
ཀྱཻ། སྔོན་གྱི་བསྐལ་པའི་དང་པོ་ལ། །སློབ་དཔོན་པདྨ་འབྱུང་གནས་ཀྱི། །བཀའ་དང་
དམ་ལ་བཏགས་པ་ཡིས། །འཇིག་རྟེན་ཆོས་སྐྱོང་དམ་ཚིག་ཅན། །ཚངས་པ་དང་ནི་བརྒྱ་
བྱིན་དང་།
བརྒྱད།
།རྒྱལ་ཆེན་བཞི་དང་ཕྱོགས་སྐྱོང་བཅུ། །ལྷ་ཆེན་བརྒྱད་དང་ཀླུ་ཆེན་
།གཟའ་ཆེན་བརྒྱད་དང་གནོད་སྦྱིན་བརྒྱད། །རྒྱུ་སྐར་ཉི་ཤུ་རྩ་བརྒྱད་
དང་། །བོད་ཁམས་སྐྱོང་བའི་བརྟན་མ་དང་། །མ་མོ་འབྱུང་པོ་ཤ་ཟའི་ཚོགས། །སྲིན་པོ་
ཡི་དྭགས་སྨྱོ་བྱེད་དང་། །དྲི་ཟ་གྲུལ་བུམ་སྟོབས་ཕྱེད་དང༌། །སའི་ལྷ་མོ་ལ་སོགས་
པ། །སྟོང་གསུམ་རབ་འབྱམས་འཇིག་རྟེན་ལ། །གནས་པའི་ས་བདག་ཀླུ་གཉེན་
དང་། །རྡོ་རྗེ་གུར་མགོན་འཁོར་བཅས་སོགས། །ལེ་སྦྲ་གཉེན་པོ་འཁོར་བཅས་དང་། །བྷེ་
ཝ་ངང་དཀར་འཁོར་དང་བཅས། །ཡུལ་ཕྱོགས་འདི་ལ་གནས་པ་ཡི། །ཞིང་སྐྱོང་གཞི་
བདག་འཁོར་བཅས་རྣམས། །འདིར་གཤེགས་བདག་ལ་དགོངས་སུ་གསོལ། །མཆོད་
སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ལ། །ནད་མེད་ཚེ་
དང་དབང་ཕྱུག་དང་། །དཔལ་དང་གྲགས་དང་བསྐལ་པ་བཟང་། །ལོངས་སྤྱོད་རྒྱ་ཆེན་
ཀུན་ཐོབ་ཅིང་།
རྩོལ།
།ཞི་དང་རྒྱས་ལ་སོགས་པ་ཡི།
།དམ་ཚིག་ཅན་གྱིས་བདག་ལ་བསྲུངས།
།ལས་ཀྱི་དངོས་གྲུབ་བདག་ལ་
།དངོས་གྲུབ་ཀུན་གྱི་སྡོང་གྲོགས་
མཛོད། །དུས་མིན་འཆི་དང་ནད་རྣམས་དང་། །གདོན་དང་བགེགས་རྣམས་མེད་པར་
མཛོད། །རྨི་ལམ་ངན་དང་མཚན་མ་ངན། །བྱ་བྱེད་ངན་པ་མེད་པར་མཛོད། །འཇིག་
- 334 -

ཆོས་རྒྱལ་འཕགས་པའི་གསུང་འབུམ།
རྟེན་བདེ་ཞིང་ལོ་ལེགས་དང་། །འབྲུ་རྣམས་འཕེལ་ཞིང་ཕྱུགས་འཕེལ་བ། །བདེ་ལེགས་
ཕུན་སུམ་ཚོགས་པ་ཡི། །ཡིད་ལ་འདོད་པ་ཀུན་འགྲུབ་ཤོག །དེ་ནས་གཏོར་ཕུད་ཡུལ་ལྷའི་ཕྱོགས་
སུ་ཕུལ། །འདོད་གསོལ་བློ་ལ་གང་འོས་བྱ། ཞེས་པ་འདི་ནི་ཆོས་རྒྱལ་འཕགས་པ་རིནཔོ་ཆེ་རྒྱ་ཡུལ་གདན་ཞུས་སྐབས། ལྷ་
གསུམ་སྐོར་ཐང་དུ་ཆོས་སྒར་ཕེབས་སྐབས་སུ་ཡུལ་ལྷ་འདི་ཉིད་ཀྱིས་འཇིག་རྟེན་པའི་ཟས་ནོར་དངོས་ཡོད་ཀྱི་བརྒྱ་
འབུལ་མང་པོ་ཕུལ་ནས་དེ་སྐབས་མཛད་པའོ། །སརྦ་མངྒ་ལམ། །བཀྲ་ཤིས་ཤོག །དགེའོ། །དགེའོ། །དགེའོ། །
-335-

ཆོས་རྒྱལ་འཕགས་པའི་གསུང་འབུམ།